钦定古今图书集成/历象汇编/庶征典/第170卷 > 金
## 钦定古今图书集成/历象汇编/庶征典/第170卷 > 金

### 熙宗皇统五年牛生麟

按《金史熙宗本纪》：“皇统五年闰十月戊寅，大名府进
牛生麟。”

### 宣宗元光元年获白兔

按《金史。宣宗本纪》。不载　按《五行志》。“元光元年十月。
上猎近郊。获白兔。群臣以为瑞。明日御便殿。置铃于
项。将纵之。兔惊跃不已。忽毙几上。”

元光二年，虎伤人，狐狼哭。

按《金史宣宗本纪》不载　按《五行志》：“二年十一月，开
封有虎害人。是时屡有妖怪。二年之中，白日虎入郑
门，吏部及宫中狐狼鬼夜哭于辇路，乌鹊夜惊。飞鸣
蔽天。十二月，宣宗崩。”

### 哀宗正大元年获白兔

按《金史哀宗本纪》不载　按《续文献通考》：正大元年
正月，邠州节度使移剌纳阿卜进白兔。诏曰：“得贤
辅佐，年谷丰登，此上瑞也，焉用此为。”命有司资道里
费，纵之本土。